Yehowa ji Matsɛ nɛ pe kulaa. E yeɔ bua e we bi, nɛ e maa ya nɔ maa pee jã. Kaa nɔ hyɛmi nɔ́ ɔ, e je Yeremia kɛ je gbenɔ muɔ ko mi. E kpɔ Shadrak, Meshak, kɛ Abɛdnego kɛ je flɔɔnɔɔ kɛ e mi la nɛ ngɛ tsoe wawɛɛ mi, nɛ e kpɔ̃ Daniɛl hu kɛ je jatahi a dɛ mi. Yehowa bu Ɛsta he konɛ e nyɛ nɛ e he e ma mi bi ɔmɛ a yi wami. Yehowa be hae nɛ ní yayahi nɛ ya nɔ daa. Gbamihi nɛ kɔɔ amaga ngua a, kɛ tso ngua a he ɔ maa nɔ mi kaa e be kɛe nɛ Yehowa Matsɛ Yemi ɔ ma je ní yayahi kɛ je zugba a nɔ, nɛ e maa ye zugba a nɔ.
NGƐ FA NƐ Ɔ
Nɔ́ gbalɔ nɛ ɔ de ɔ ha nɛ ma nikɔtɔma amɛ a muklii fu.
Akɛnɛ Yuda bi ɔmɛ kpa we amaga jami he je ɔ, Yehowa kua mɛ.
Nyumuwi komɛ a nɛ a ji Yuda bi fia a pɛɛ si kaa a maa ye Yehowa anɔkuale ngɛ Matsɛ Nebukadneza we ɔ mi ngɛ Babilon.
Daniɛl tsɔɔ Nebukadneza nlami nɛ ngɛ gbeye ɔ sisi.
Shadrak, Meshak, kɛ Abɛdnego kua kaa a be Babilon sika tsu amaga a jae.
Nebukadneza nlami ɔ tsɔɔ bɔ nɛ e hwɔɔ se ma ji ha.
Mɛni be a na ningma nɛ ngɛ nyakpɛ nɛ ɔ, nɛ mɛni e tsɔɔ?
Moo sɔle daa kɛ ha Yehowa kaa bɔ nɛ Daniɛl pee ɔ!
E ngɛ mi kaa Ɛsta ji ma se no nɛ e mami kɛ e papaa gbo mohu lɛɛ, se e ba pee manyɛ.
Be nɛ Israel bi ɔmɛ bu Ɛzra tue se ɔ, a wo Mawu si kaa a ma sɔmɔ lɛ.
Nehemia nu kaa he nyɛli ɔmɛ to kaa a ma ba tua mɛ. Mɛni he je nɛ e yi gbeye ɔ?